cyanic-selkie/wikianc huggingface dataset:
Trips
Skadedyr og nyttedyr
Enkelte arter kan opptre i så store mengder at de gjør skade på avlingene i landbruket, og de regnes blant skadedyrene på blad, blomster, gress og korn, særlig i veksthus. Samtidig som andre arter brukes til biologisk kontroll av uønskede planter (ugress). Trips er også viktige i pollinering av mange blomster.
Trips kan være vert for mikroorganismer/virus, derfor kan noen arter kan være skadelige, ved at planter (frukt og grønnsaker) som mennesker spiser, har fått smitte i seg.
Batjargalyn Odkhüü
Batjargalyn Odkhüü (født 11. mars 1977) er en mongolsk judoka.
Han representerte Mongolia under Sommer-OL 2004 i Athen, der han ble utslått i andre runde.
De nye monarkene
Bedriftene til de nye monarkene:
Mens Peter I av Russland hersket to århundrer etter de nye monarkene, blir han noen ganger regnet som den nye monarken av Russland, da han oppnådde mye for sitt land som lignet det de nye monarkene gjorde for deres.
Etter de nye monarkene, fikk de absolutte monarkene fotfeste, fulgt av de opplyste despotene.
Skatvals historie
Skatvals historie er historien om en bygd inne i Trondheimsfjorden som har vært åsted for en rekke historiske begivenheter, også med nasjonal betydning. Dette omfatter blant annet drapet på Sigurd Ladejarl i 962, Fljoðaættens involvering i dramatiske hendelser i 1112 og 1206, Olav Engelbrektssons virksomhet på Steinvikholmen i tiden før reformasjonen i 1537, samt oppholdet til det tyske slagskipet «Tirpitz» i Åsenfjorden i 1942. Gradvis har bygda utviklet seg fra å være en skogbevokst halvøy med omstreifende fangstfolk til å bli et kulturlandskap med rundt 2 500 innbyggere.
De eldste navnene for Skatval er Oglo og Aglo, og dette navnet lever videre i navn som Aglo videregående skole og Aglo skytterlag. Senere fikk bygda navnet Skatvalir eller Skataválir, sannsynligvis avledet av norrønt skat («endepunkt») og val («svibruk», plass ryddet ved avsviing). Navnet skulle dermed sikte til en rydning på en topp eller framspring. En teori foreslår mellom to dalfører, da muligens Vuddudalen og Stjørdalen. Det er ikke kjent når navnet ble tatt i bruk, men en teori er at bygda skiftet navn da den vokste utover det gamle Aglo skipreide og det dermed ikke ble like naturlig å bruke skipreidets navn som områdenavn. Videre ble navnet fordansket til Skatvold, og siden endret tilbake til Skatval i 1902.
Første bosetting
Det er funnet helleristninger og våpen som tyder på høy aktivitet i område tilbake til yngre steinalder, om ikke før. Menneskene levde som jegere og samlere, og benyttet redskaper og utstyr av stein, bein, horn, lær og tre. Det kjennes til en del flintfunn fra Skatval, som kan ha blitt brukt som skrapere eller skjæreredskap. De fleste av funnstedene ligger i dag mellom 85 og 105 meter over havet, og ble tørrlagte for ca. 10 000 år siden. Mange lå også på den smale halvøya som da strakte seg fra Heggesbergene til Alstad og mot Røkke. Ved foten av disse høydedragene kan man fortsatt lett finne skjell fra den tiden da dette var strandlinje. Flintmaterialet fra Skatval har ikke så tydelige trekk fra Fosnakulturen, og er dermed usikker å datere til eldre steinalder, men om så er tilfelle kan enkelte gjenstander være 6 000 år eller eldre.
Boplassen på Hegge
Det er kjent en boplass fra overgangen mellom steinalder og jernalder, nemlig boplassen ved Hegge. Den ble arkeologisk utgravd i 1922, og er en hellerboplass. Man fant to kulturlag med et gruslag mellom. I nederste kulturla gjorde man ingen funn, men i gruslaget over fant man tre gravlagte personer: Den ene ung, den andre middelaldrende, og den tredje av høyere alder. Som gaver i døden fikk de antageligvis med seg de tre fiskekrokene av bein som ble funnet ved dem (datert til bronsealderen). Den største av fiskekrokene var 8,1 cm lang. Dette kan fortelle at folket drev en viss form for sjøfiske i tillegg til jordbruk. I det øverste kulturlaget ble det funnet mye brent stein og kull, keramikk i form av leirkarskår, og bein fra geit, gris og hest. Noen bein var formet til nåler eller hengesmykker. Kullet fra ildstedet i øverste kulturlag ble datert til jernalder for ca. 2 000 år siden. Det er ikke funnet noen husrester på bostedet, med folket levde sannsynligvis inntil bergveggen, og med omkringstående vegger av stein og tre. Det er sannsynlig at stedet også ble brukt som offersted.
Bygdeborgen på Auran
På Høgberget ved Auran på Sørbygda er det funnet rester etter en relativt stor bygdeborg, strategisk plassert oppe på et berg, den gang med utsikt over Strindfjorden. I dag er berget for det meste gjengrodd av skog, men man kan tydelig se restene av bygdeborgen i form av store kampesteiner. Borgen stammer nok fra folkevandringstiden, og ble gjenoppdaget i 1970-årene. Berget har tre bratte sider som vender ut mot fjorden i sør, mens den nordøstlige siden er flatere og vender inn mot land. Rundt toppen ligger steiner som sannsynligvis er fundament for palisader av stokker og felte trær. Helt på toppen var det en varde.
Aglo skipreide
I hele landet hadde man tidlig en provisorisk hjemmevernsordning, der hvert område (skipreide) i kystnære strøk hadde et ferdig utrustet skip i tilfelle krig (leidang). Skatval lå innenfor Aglo skipreide. Slik kunne de lokale mennene straks komme til unnsetning i en krigssituasjon. Flere steder har blitt pekt ut av skatvalsbygger og andre som baser for slike langskip, deriblant Fløan (ved to gårder), hvor det var en stor bukt på den tiden ettersom sjøen stod høyere, og Steinvik like ved Steinvikholm. På begge steder er det blitt funnet hustufter fra båtnaust på henholdsvis 40 og 20 meters lengde. I nærheten av begge steder er det også funnet våpen og annet slags utstyr som tyder på at begge steder var bebodd av storfolk. Området der det gamle naustet ved Steinvik lå, har fått navnet Gråtvollen, som ifølge nå avdøde lokalhistoriker Jon Leirfall mente måtte stamme i fra kvinnenes gråtefulle avskjed med sine menn når landet måtte forsvares. Andre funn, deriblant noen steintavler med inskripsjoner som ble funnet ved Steinvik, ble ødelagt. De omtalte steintavlene ble senere brukt til steingrøfter, en eldre form for drenering.
Drapet på Sigurd Ladejarl
Ifølge Heimskringla av Snorre Sturlason var Sigurd Håkonsson Ladejarl kommet over fra Lade til Oglo (Aglo) på gjestebud i november 962. Huset ble så omringet av Eirikssønnenes menn, som så satte fyr på lokalet, og Sigurd brant inne. Skatval har senere hatt den tvilsomme æren å ha vært dødssted for en ladejarl. Det er omdiskutert hvorvidt ladejarlen brant inne på Fløan eller Auran, og det har vært fremmet teorier begge veier. Om det var Fløan så er det også usikkert om ladejarlen var hos Fljoðaætten, som antageligvis kom til Skatval et århundre etter. Det er ikke foretatt noen arkeologiske undersøkelser som kan bevise hvor Sigurd Ladejarl ble innebrent.
Håkon på Forbord
Den første navngitte skatvalsbyggen er Hákon á Forborða, altså Håkon på Forbord. Gårdsforholdene er ikke beskrevet, men ettersom beskrivelsen er beregnet til 1096, er det stor sannsynlighet for at Forbord enda bare var én gård, noe som ble støttet av blant andre J.P. Holan. Håkon gav husrom til Gisle Illugesson fra Island. Gisle hadde som barn sett sin far Illuge Thorvaldsson blitt drept av Thormod Kallesson og hans svigersønn Gjavvald. Gisle svor hevn, og dro som 17-åring til Håkon på Forbord for å vente på en passende anledning til å møte Gjavvald, som hadde blitt en kjent hirdmann for Magnus Berrføtt.
Sommeren et halvår etter Gisles ankomst, kom Magnus Berrføtt til Nidaros, og Gisle flyttet etter. Håkon rådet Gisle til å smelte voks og smøre dette over ansiktet for å bli mindre gjenkjennelig og slik at det skulle se ut til at han hadde en hudsykdom. Gisle ventet lenge for å ta Gjavvald av dage, men fikk til slutt en ledig anledning og plantet øksen sin i begge skuldrene på Gjavvald. Gjavvald segnet om, men døde ikke umiddelbart. Gisle ble fanget under ståheiet som oppstod, og ble stilt for retten. Gjavvald bad på sitt dødsleie om at Gisle ikke skulle drepes, men lendmannen Sigurd Ullstreng fra Viggja krevde dødsstraff for Gisle og ti islendinger. Det endte med at Gisle ble tilgitt, og fikk plass som en av kongens hirdmenn.
Fljoðaætten
Fløan ble tidlig bosatt, og ble også tidlig et sete for en av de mektigste ættene i Norge, Fljoðaætten (fra norrønt fljoðar, «overflødd land»). Denne ætten ble en lendmannsætt, og satt på Fløan fra omkring 1100 til rundt 1200. Av denne ætten kjenner man til navnet på to personer, nemlig Ivar av Fljoðar og Ivar Fljoðekoll. Ivar av Fljoðar var gift med Sigrid Ranesdatter, søster av høvdingen Sigurd Ranesson fra Steigen. Sigrid var viden kjent for sin skjønnhet. Ivar ble sendt til Orknøyene for å kreve inn skatt på vegne av kong Sigurd Jorsalfare, men innkrevingen var bare noe kongen brukte for å lure unna Ivar, slik at Sigurd kunne ligge med Sigrid.
Olav Engelbrektsson på Steinvikholm
Steinvikholmens opprinnelige navn skal ha vært Steinn. Det er funnet vikingsverd og flere oldsaker fra yngre jernalder på holmen, så man mener det har vært en gravhaug fra vikingtiden ved sørmuren. Mellom 1525 og 1532, bygde Erkebiskop Olav Engelbrektsson Steinvikholm slott på Steinvikholmen, en liten holme tilhørende Skatval. Slottet var det eneste befestede forsvarsverket mellom Bergen og Vardø da det ble byd.
Gårdene Hammer og Steinvik fikk imidlertid «fritak for skatt til evig tid», som danskekongen uttrykte det. Fløan hadde en lignende avtale, men var – i motsetning til de to andre gårdene – eid av kirken selv. Disse gårdene lå nær Steinvikholmen, og forsynte folket der med mat mot slike privilegier. At et maktsentrum som Steinvikholm lå på Skatval førte ikke utelukkende positivt med seg i dagliglivet heller:
I 1537 ble Engelbrektsson imidlertid drevet på flukt, og flyktet til Lier i Belgia. Han vendte aldri tilbake til Steinvikholm slott. Slottet var et symbol på katolisismen, og derfor ble slottet brukt som steinbrudd i flere hundre år.
I de senere år er det blitt satt opp en opera om Engelbrektssons siste natt på Steinvikholm.
Utvandringen til Amerika
I løpet av 1800-tallet utvandret mange, ofte hele familier, til Nord-Amerika, særlig til steder som Wisconsin og Minnesota i Midtvesten, samt i de sentrale deler av Canada. Antallet husmenn var i sterk økning, og nesten alle større gårder hadde en eller flere husmannsplasser under seg. Samtidig var de fleste utvandrerne også husmenn Det samlede antallet utvandrere i perioden fra 1851 og til årene like etter 1920 er 945 personer, hvorav 556 menn og 389 kvinner. Utreiseåret er kjent for 748 personer, mens andre basisopplysninger er kjent for de fleste av de resterende personene. Utvandringen nådde sitt høydepunkt i 1880-årene.
Økonomisk oppgangstid
I 1902 ble Skatval utskilt som egen landkommune fra Nedre Stjørdal, og byttet samtidig navn fra Skatvold til Skatval. I 1907 var Skatval kommunes areal fordelt mellom åker (6,7 km²), dyrket eng (13,8 km²), naturlig eng (2 km²), skog (15 km²), samt utmark, snaufjell, myrer og innsjøer som tilsammen utgjorde 60,4 km². I alt hadde kommunen et areal på 97,9 km². De første 25 årene som kommune var en oppgangstid i bygda, og i 1926 var den ingen bygd mellom Lånke og Verdal som, via tog, eksporterte så mange tonn rotfrukter til Trondheim som Skatval. Perioden betydde også mer folkeopplysning, og kommunen ble inndelt i fem skolekretser; Nordbygda (Alstad), Langstein, Sørbygda (Vinge), Voldsdalen (Ragnheim) og Vassbygda.
Eksport
Skatval Landbrukslag ble opprettet 17. januar 1902, med mål om å få solgt mer av landbruksproduktene som ble produsert i bygda. Tjue mann meldte seg inn i laget, og de fleste av dem var gårdbrukere. I 1906 opprettet man Skatval Handelslag under et møte på Værnes. Opprettelsen av handelslaget fikk fortgang på eksporten, og bygda tjente godt på driften. Grunnet de såkalte uårene 1921, 1922 og 1923 gikk handelslaget med underskudd i 1924, men økonomien tok seg opp igjen. Jernbanen ble lagt gjennom Skatval veldig tidlig, og kombinert med opprettelsene av de to lagene ble det lettere å eksportere landbruksvarer. Den største eksportartikkelen var poteter, etterfulgt av høy og halm. Det meste av eksporten gikk til Trondheim. Nå var det riktignok to stasjoner på Skatval; Alstad og Skatval, men det meste av last gikk via Skatval stasjon.
Arbeiderbevegelsen vokser frem
Johan Belsvik (1877–1963) og Nikolai Martinussen Røkke var begge profilerte venstreorienterte, og forkjempere for arbeidernes rettigheter på slutten av 1800-tallet og inn på 1900-tallet. Landarbeideren Nikolai M. Røkke grunnla Skatval arbeiderforening (senere Skatval arbeiderlag) i 1903, og Johan Belsvik aksjonerte sammen med andre arbeidere på Langstein kai. Streikene på Langstein kai ble så langvarige og intense at Belsvik og de andre aksjonistene flere ganger ble omtalt i Stjørdalens Blad og Ny Tid. Arbeiderbevegelsen på Skatval kan beskrives som et opprør mot bondestanden i bygda.
Den andre verdenskrig
Den 15. april 1940 falt skatvalsbyggen Jon Hammer i kamp mot tyskerne i slaget ved Hegra festning. Hammer var innkalt som nøytralitetsvakt. Det ble reist en bauta over Jon Hammer på Skatval kirkegård, og hendelsen blir markert med tale og påfølgende bekransning hver 17. mai.
Ordføreren og NS
Etter anmodning fra okkupasjonsmakten ved fylkesmannen meldte ordfører John Arnstad seg inn i NS i desember 1940. Han nevnes sjelden i sammenheng med partiet, men deltok på noen møter.
Arnstads innmelding kan ha gjort partiet mer legitimt i bygda. Mange av innmeldingene kan ha vært ment som tillitserklæringer til Arnstad, ikke til NS. Fire andre kjente Bondeparti-politikere på Skatval meldte seg også inn i NS. Det var 102 medlemmer av NS på Skatval, 5,6 % av kommunens 1 810 innbyggere per 1939. Dette var den 3. høyeste tettheten av NS-medlemmer i fylket og den 16. høyeste i landet.
Fra 1941 ble NS-folk møtt med stor skepsis i bygdesamfunnet. En fremstående NS-mann i Stjørdalen som bodde på Skatval en periode, opplevde at 20–30 ungdommer kom inn på gården og begynte å slå i stabbursveggene med trestokker. En dristet seg så langt som bort til veggen på våningshuset og begynte å slå. Ungdommene ropte ting som «ned med nazistene!», «de skal heller ikke stå opp den tredje dag» og «skyt og begrav dem!».
Hver måned kåret Vidkun Quisling de beste medlemmene og lokallagene i NS i hvert fylke. I april 1943 ble Skatvals lokallag kåret til det beste i Nord-Trøndelag, og lederen for laget ble kåret til det beste medlemmet i fylket. I mai og juni samme år fikk Skatval 3.-plass på denne kåringen, da med nabobygda Hegra på 1.-plass.
Arnstad var visstnok fristet til å si fra seg ordførervervet ved årsskiftet 1943/1944, men ble oppfordret til å fortsette, sannsynligvis først og fremst av skatvalsbygger i NS. Ved frigjøringen i mai 1945 ble Arnstad avsatt som ordfører av fylkesmannen, og varaordfører Peder J. Arnstad ble konstituert som ordfører ut året. John Arnstad innehadde ingen folkevalgte verv etter dette. I 1947 ble han frikjent fra alle anklager i landssvikoppgjøret.
Prestens motstand
Gustav Kamstrup Høyem var residerende kapellan i Skatval menighet fra 1934. I 1941 ble han rapportert til fylkesfører Yngvar Martens, fordi han hadde latt barna sine synge Kongesangen på prestegården, mens han selv dirigerte. I likhet med prost Hoem i Stjørdal nektet Høyem å flagge den 1. februar 1942, da Vidkun Quisling ble utnevnt til ministerpresident. I april 1942 la de ned embedene sine i protest mot NS, og ble avskjediget da de nektet å følge Quislings personlige ordre om å gjeninntre. Avskjedsgudstjenestene til Hoem og Høyem trakk fulle hus. Høyem fikk så mye i personlig avskjedsoffer i Skatval, Stjørdal og Lånke at han kunne nedbetale gjelden sin for butikken sin på Stjørdalshalsen. Sommeren 1942 ble Høyem arrestert av statspolitiet og kjørt til Tolga. Høyem tok seg på egen hånd videre til Lillehammer, hvor han virket for Indremisjonen frem til frigjøringen. Under Høyems forvisning var Olaf Havdal i Lånke fungerende sogneprest i Skatval.
Etterkrigstiden
Marshallplanens goder kom også til Skatval, og bøndene fikk en modernisering innen landbruksmaskiner. Riktignok hadde tyskerne lagt igjen en del maskiner, men disse ble ødelagt av den nokså tyskfiendtlige befolkningen etter krigen.
Ved kommunestyrevalget 1945 forble Bondepartiet det største partiet, men mistet sitt rene flertall, og Peter Aune (V) ble ordfører. Ved valget i 1947 vokste imidlertid Bondepartiet igjen, og Peder J. Arnstad (B) ble sittende som ordfører frem til kommunesammenslåingen 1. januar 1962.
Schei-komiteen foreslo i 1950-årene at Skatval skulle slås sammen med Åsen, noe formannskapene i de to kommunene fant helt urealistisk da de ikke anså bygdene for å ha noe felles naturlig sentrum, og at de to bygdene ikke hørte naturlig geografisk og kommunikasjonsmessig sammen. Man holdt derfor fast på at Skatval skulle bestå som egen kommune, og ordfører Peder J. Arnstad (B) fikk kommunestyret til å enstemmig vedta en uttalelse: «Skatval kommunestyre vil på det bestemteste uttale seg imot den foreslåtte ordning. Skatval kommune vil fortsatt bestå som egen kommune.» I 1959 kom man frem til et subsidiært standpunkt: «Hvis det ikke er mulig å komme utenom en sammenslåing i dette distrikt, vil det heller være å foretrekke at distriktets naturlige område – representert ved de 4 kommuner Hegra, Stjørdal, Lånke og Skatval – slåes sammen.» I formannskapet stemte tre medlemmer for det subsidiære standpunktet, mens to medlemmer stemte for at bare Nedre Stjørdal (Stjørdal, Lånke og Skatval) skulle slås sammen.
Fra 1950- til 1970-årene var det stor optimisme og gode tilskudds- og støtteordninger i jord- og skogbruk. Det skjedde en del nyrydding, grøfting av myr, jordplanering med bulldoser, planting av gran i tidligere beiter, gjenlegging av dammer og bekker, og fjerning av «åkerholmer». Særlig de siste punktene her ble kritisert av biologer, og senere også av bevarere av kulturlandskapet.
I slutten av 1960-årene kom det første byggefeltet i Skatval sentrum, og i dag er det fire byggefelt i åsene i Midtbygda: Reitan 1, Reitan 2, Fasteraunet og Arnstadåsen. I de senere årene foregår nesten all nybygging i Arnstadåsen. Innflyttere bosetter seg ofte i boligfeltene, men mange som bor her er også knyttet til bygda gjennom foregående slektsledd.
Bergerfossvegen
Bergerfossvegen (17–33, 2-32) er en vei på Samsmoen i Jevnaker kommune.
Bergerfossvegen er en sidevei til Kistefossvegen, sørøstover fra denne. Veien går langs Bergertjernet og Randselva, og ender opp i Samsmovegen ved Kistefos-museet. Veien ligger cirka 138 meter over havet ved Bergerfoss kraftverk.
Sideveier til Kistefossvegen er Rensevegen og Samsmovegen.
Thomas Cook
Thomas Cook (født 22. november 1808 fra Melbourne i Derbyshire i England, død 18. juli 1892 i Leicester) var grunnleggeren av verdens første reisebyrå.
Bakgrunn
Thomas Cook kom fra en baptistisk familiebakgrunn. Hans foreldre John og Elizabeth Cook levde i enkle kår på et lite sted, Melbourne, i Derbyshire. Faren John Cook døde i februar 1812, da Thomas bare var tre år gammel. Moren giftet seg så med James Smithard i september samme år.
Zacatlán
Zacatlán er en by og en kommune nord i den meksikanske delstaten Puebla. Den ligger på om lag 2000 meters høyde i fjellkjeden Sierra Norte de Puebla. Byen hadde 33 736 innbyggere i 2010, mens hele kommunen hadde 77 296 innbyggere.
Thomas Cook
Karriere
Cook ble så pastor og evangelist i baptistbevegelsen som ung og engasjert i avholdssaken, og i den forbindelse organiserte han rimelige «selskapsreiser» for medlemmene. Den første var en togreise 5. juli 1841 fra Leicester til Loughborough, der 500 britiske avholdsfolk deltok. Målet var ikke å tjene penger, men å holde deltakerne bort fra ginflasken og bringe dem ut i frisk luft. Motto var å «sammenføre mennesker med mennesker, og mennesker med Gud», ifølge legpredikanten Thomas Cook. Reiseprisen dekket reisen på ståplass, en stykke brød med skinke, og en kopp te. På denne beskjedne måte begynte det som skulle bli masseturisme.
Zacatlán
Kommunen er et av landets viktigste områder for epledyrking. Sideren fra Zacatlán er godt kjent. Det samme er bakervaren «pan de Zacatlán», en søt bolle fylt med ost.
Thomas Cook
Karriere
Han grunnla deretter reisebyrået Thomas Cook & Son. I 1872 organiserte han den første selskapsreisen jorden rundt, som varte i 222 dager, og tidlig på 1870-tallet lanserte han også de første reisesjekkene og internasjonale rundreisebilletter. Cook organiserte i Luxor også de første elvecruisene på Nilen, nok en milepæl i masseurismens historie i det dette var reiser som - til en viss grad - ble tilbudt til priser som man ikke trengte å tilhøre overklassen eller borgerskapet for å kunne delta på. Ved siden av organiserte Cooks selskap også statsbesøk for utenlandske regenter.
Zacatlán
Byen har et vakkert sentrum med godt bevart arkitektur fra kolonitida. I kommunen ligger også Valle de las Piedras Encimadas, en dal med høye steinformasjoner. Zacatlán fikk status som «Pueblo Mágico» i 2011.
Navnet Zacatlán er nahuatl og betyr «Sted med mye gras».
Thomas Cook
Karriere
Særlig Cooks reiser til Orienten var populære, og inkluderte alt fra tolk og transportmiddel til telt. Reisebyrået arrangerte til og med pilegrimsreiser til Mekka.
Cooks reisebyrå forble i familiens eie frem til 1928.
Harald A. Øye
Øye studerte ved Kjemiavdelingen ved NTH og ble uteksaminert i 1958 med innstilling. I 1964 avla han dr.techn.-graden samme sted. Han ble dosent ved Institutt for uorganisk kjemi ved NTH i 1965, fra 1973 professor samme sted.
Øye er medlem av Det Kongelige Norske Videnskabers Selskab, Det Norske Videnskaps-Akademi og Norges Tekniske Vitenskapsakademi. Han ble i 1999 utnevnt til ridder av 1. klasse av St. Olavs Orden.
Gimsøy prestegjeld
Historikk
Fra 1. januar 1995 inngitt Gimsøy i Nenset prestegjeld, men ble opprettholdt som eget Gimsøy sogn.
Oreflikmåler
Oreflikmåler (Ennomos alniaria) er en sommerfugl i gruppen av de egentlige målere (Geometridae). Denne karakteristiske arten flyr om høsten og forekommer nord til Hordaland i Norge.
Utseende
En middelsstor (vingespenn 38 – 42 mm), kraftig bygd måler. Antennene er fjærformede hos hannen, trådformede hos hunnen. Kroppen er tett kledt med sitrongule hår. Vingene er brunoransje med spredte brune skjell, ytterkanten flikete. Forvingen har to brune tverrstriper, bakvingen en kommaformet, brun flekk på undersiden. Larven er brungrå, lang og tynn, med fire opphøyde tverrbånd på ryggsiden. Den ligbner sterkt på en død kvist.
Levevis
Oreflikmåleren kan finnes i en lang rekke ulike biotoper der det finnes løvtrær, kanskje mest i løvskog og hager. Larvene kan leve på en rekke ulike løvtrær og busker, ikke bare or. De voksne målerne flyr om natten i juli – oktober og kommer gjerne til lys.
Utbredelse
Denne arten finnes over det meste av Europa og også i Nord-Amerika. I Norge forekommer den nord til Hordaland, den er ganske vanlig lengst i sør.
Schleswig-Flensburg
Schleswig-Flensburg er en Landkreis i den tyske delstaten Schleswig-Holstein, med Schleswig som administrasjonssentrum. Kretsen omfatter området langs Østersjøen fra Danmarks grense i nord til fjorden Schlei og elva Eider i sør. Den kretsfrie byen Flensburg hører ikke til kretsen.
Wadai
Wadai (også Uadai eller Ouaddai) var et kongedømme i Afrika, øst for Tsjadsjøen.
Douglas Camfield
Han er mest kjent for sitt arbeid på Doctor Who hvor han jobbet som produksjonsassistent på historiene An Unearthly Child og Marco Polo. Camfield regisserte senere flere historier i seriens første 13 sesonger.
Schleswig-Flensburg
Administrativ inndeling
Kretsen er delt i 13 amt med til sammen 129 kommuner (Gemeinde). Blant dem er Arnis, som med sine innbyggere  er Tysklands minste by. I tillegg har kretsen 5 amtsfrie kommuner, som administrativt hører direkte under landkretsen.
Wadai
Riket oppstod på 1500-tallet. På 1600-tallet ble riket invadert fra øst av Abd al Karim som skapte et dynasti og et sultanat.
Douglas Camfield
Camfield var også en offiser i den britiske hæren i sine yngre år.
Schleswig-Flensburg
Administrativ inndeling
Amt med tilhørende kommuner (* = forvaltningssted)
Douglas Camfield
Han hadde en hjertesykdom og døde av et hjerteatakk. Han var gift med skuespillerinnen Shelia Dunn, som han ga roller i Doctor Who-historiene The Daleks' Master Plan, The Invasion og Inferno.
Aslak Hætta
Aslak Jacobsen Hætta, nordsamisk  Jáhkoš-Ásslat (født 24. januar 1824, henrettet 14. oktober 1854) var en av opprørslederne for det samiske Kautokeino-opprøret i november 1852. Han var gift med Marith Persdatter Kurak og de hadde to barn.
Han ble dømt til døden for mord på handelsmannen Carl Johan Ruth og henrettet ved halshugning, 30 år gammel. Mons Aslaksen Somby var den andre som ble henrettet. Både Sombys og Hættas hodeskaller ble levert til Det Kongelige Frederiks Universitet i Christiania (Oslo). Hættas hodeskalle ble byttet mot to inuittskaller i 1856 og ført til Københavns Universitet. Sombys hodeskalle ble oppbevart ved ved  anatomiske institutt ved Universitetet i Oslo. Hodeskallene ble tilbakelevert og gravlagt i Kåfjord i Alta i 1997.
Yoshisada Shimizu
Yoshisada Shimizu (清水 義定) er en japansk astronom og en profilert enkeltoppdager av asteroider. Shimizu har oppdaget 311 asteroider.
Asteroiden 7300 Yoshisada er oppkalt etter ham.
Lykke Li
Li Lykke Timotej Zachrisson (født 18. mars 1986), bedre kjent under artistnavnet Lykke Li, er en svensk sanger og låtskriver.
Lykke Zachrisson ble født i Ystad, Skåne, i Sverige, i 1986 og ble oppdratt av kunstneriske foreldre. Hennes mor var fotograf og tidligere Tant Strul-medlem Kärsti Stiege og hennes far, Johan Zachrisson var medlem i nyprog-bandet Dag Vag. Familien flyttet til Stockholm da Lykke Li var liten, og flyttet videre til Portugal da hun var seks, der de bodde i fem år. Familien brukte også tid i Lisboa og Marokko og tilbrakte vintrene i Nepal og India. Hun flyttet til New York og bodde der i tre måneder da hun var 19 år. Der spilte hun inn sitt første album før returen til Sverige. På et tidspunkt jobbet hun som danser på svenske TV-programmer.
Hun utgav sitt første studioalbum, Youth Novels, på LL Recordings i Skandinavia, 4. februar 2008 og hadde en større utgivelse for Europa i juni, 2008. Produsentene på albumet var Björn Yttling fra Peter Bjorn and John og Lasse Mårtén. Det ble utgitt i USA 6. mai 2008, i Irland 6. juni 2008 og 9. juni i Storbritannia.
Lykke hadde litt suksess med EP-en Little Bit i 2007. Stereogum skrev at hun var en artist man bør holde øye med i oktober 2007 og beskrev musikken hennes som en blanding av soul, electro og «powdered-sugar pop».
Hemictenius
Hemictenius er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Små til middelsstore (6,5–18 millimeter), avlange, matte, brun- eller svartaktige oldenborrer uten påfallende hårkledning på oversiden. "Snuten" (clypeus) er bredere enn lang, trapesformet, litt innbuktet i midten. Antennene er ti-leddete med en fem-leddet vifte.
Utbredelse
Slekten er utbredt i Sentral-Asia (Afghanistan, Kasakhstan, Tadsjikistan, Turkmenistan og Usbekistan).
Yossef Baratz
Yossef Baratz eller Josef Baratz (født 8. mai 1890 i Kosnitza, Ukraina, død 14. desember 1968) er blitt kalt stifteren av den første Israelske kibbutzen Degania.
Baratz var født av jødiske foreldre. Helt fra han var liten ble han kjent for å ha «et godt hode». Han var sterkt musikalsk, og spilte trommer og trompet. Faren hans drev et vertshus i landsbyen. Ved 1905-revolusjonen i Russland ble foreldrene drevet til å forlate distriktet. Han lykkedes i å immigrere, og i desember 1906 ankom han til Jaffa i Israel, bare 16 år gammel. Han reiste til Jerusalem, og lærte seg billedhuggerkunst. I 1910 sluttet han seg til bosetterne i Degania. I 1920 var han en av etablererne i «General organization of Workers in Land of Israel». I 1921 reiste han til USA for å lære mere om amerikansk zionisme, og forelese for amerikanske zionister.
Han virket i hele sitt liv aktivt for Degania og zionismen. Hans bok «A village by the Jordan» ble utgitt på mange språk, og ved sin død i 1968 etterlot han seg sin elskede kone Miriam, og sine 7 barn Gideon, Dvorka, Amos, Yova, Baia, Michal og Eli.
Samtidspartiet
Historie
Partiet ble stiftet i 2009, da som Independent Labour Party. Men etter kort tid ble partiet tvunget til å skifte navn på grunn av at navnet kunne forveksles med Arbeiderpartiet. Navneskiftet skjedde i juni samme år. Partiet stilte til stortingsvalg for første gang ved valget i 2009 i Oslo. Det fikk da 264 stemmer.
Politisk plattform
Partiet er ledet av den norsk-pakistanske Ghuffor Butt, og politiske mål for å senke bensinpriser, bilavgifter og skatter. På grunn av fokuset på å senke skatter og bil-avgifter har partiet blitt kalt et «Frp for innvandrere». Andre mål for partiet er å tillate bruk av hijab i politiet, å opprette muslimske skoler og sykehjem, gjøre familiegjenforening lettere tilgjengelig og statsfinansiere imamer og bygging av moskeer.
Marcel Ophüls
Marcel Ophüls (tidligere Marcel Wall-Ophüls, født 1. november 1927 i Frankfurt am Main) er en oscarbelønnet fransk filmregissør og dokumentarist.
Han er sønn av den østerrikskfødte regissøren Max Ophüls.
Ole Andreassen
Ole Andreassen kan vise til følgende personer:
Ganymedes-kvartalet
Ganymedes-kvartalet, svensk:  Kvarteret Ganymedes er et langt smalt kvartal i Gamla stan i Stockholm. Kvartalet er omgitt av Ignatiigränd i nord, Västerlånggatan i øst, Gåsgränd med Gåstorget i sør og Stora Nygatan i vest. Kvartalet består av tre bygårder hvor Ganymedes 1 er identisk med Stora Nygatan 11 og Ganymedes 3 med Västerlånggatan 24.
Navnet
Mange kvartalsnavn i Gamla stan ble til i løpet av 1600-tallet og senere, de fleste er oppkalt etter hendelser eller personer (hovedsakelig guder) fra gresk og romersk mytologi. Ifølge gresk mytologi var Ganymedes den vakreste av alle mennesker. Han ble derfor fjernet fra jorden for å leve med guder og dyrke dem som munnskjenk.
Kvartalet
Kvartalet ligger i Gamla stans historiske, nordvestre del, der smale smug (såkalte vattugränder) og smale kvartaler strekker seg vestover fra Västerlånggatan mot Mälarens strandlinje som i middelalderen lå betydelig høyere opp enn i dag. Kvartalet Ganymedes er blant de smaleste i Gamla stan. På 1600-tallet var kvartalet oppdelt i fem eiendommer og på 1800-tallet i fire. På Petrus Tillaeus kart fra 1733 staves navnet Ganimedes.
Ganymedes 1 (Stora Nygatan 11) er vist på et tomtekart fra 1693 som fattighus. Det ble bygd om i 1884–1885 og fikk da den nåværende butikkfasaden i tre etasjer. Tyska församlingens kyrkoråd var byggherre, mens arkitekten er ukjent. Fasaden har en rik dekor, som opprinnelig var enda rikere. Store vindusåpninger omsluttes av en buet overkant. I første etasje er det pilastre av støpejern. De to nederste etasjene er et utstillingsrom som er sammenbundet med en spiraltrapp.
DB Schenker
DB Schenker er et tysk logistikk- og transportkonsern med 72 000 ansatte og 2000 kontorer i over 140 land. Siden desember 2007 er selskapet en del av Deutsche Bahn og representerer ett av konsernets tre merkenavn sammen med DB Bahn og DB Netze.
Schenkerkonsernet utfører logistikk- og transportoppdrag innen landtransport, fly- og sjøfrakt samt andre logistikktjenester. DB Schenker Logistics var tidligere et datterselskap, men er idag (2014) en forretningsenhet i konsernet.
Schenker i Norge
Oppdragene i Norge og mellom Norge og utlandet er frakt av pakker, stykkgods, partigods, temperaturregulert gods og annet gods mellom næringsdrivende eller mellom næringsdrivende og private.
Schenker innland var den første transportbedriften i Norge som ble miljøsertifisert etter den internasjonale standarden 14001 (1998). Fra 1.1.2007 ble hele Schenker AS miljøsertifisert. Schenker er Kvalitetssertifisert etter NS - EN ISO-9001 2008. Selskapet er også sertifisert etter NS – EN ISO-9001 2008.
Historikk
I Norge starter i historien om Schenker i 1916 da Einar Sundbye etablerer sin spedisjonsforretning i Kristiania (Oslo). Den internasjonale delen av Schenker er det svenske Bilspedition. I 1998 ble det svenske Bilspedition kjøpt opp av det tyske Schenker og året etter slått sammen med Schenker under navnet Schenker-BTL – som senere ble endret til Schenker AS. Tidligere Linjegods AS, som i dag er en del av Schenker, har bakgrunn i stykkgodsavtalen (1970) mellom NSB og NRF (Norges Rutebileierforbund) og Godssentralen som drev de største terminalene utenom NSB-systemet. Linjegods ble dannet 15. september 1972 med følgende eiere: NSB (47,5 prosent) og NRF (47,5 prosent) og Thagaard Investment (5 prosent). 1. januar 1973 ble NSB og Rutebilselskapenes terminaler slått sammen. Linjegods hadde da til sammen 70 terminaler og 4500 ekspedisjonssteder og 3000 ansatte. Eierforholdet ble senere endret ved at NSB og Rutegods – senere TI (Transport Invest) eide 50 % hver fra 1980. Svenske Bilspedition kom etter hvert også inn på eiersiden (20 prosent), og NSB og Transportinvest (TI) med 40 prosent hver. I 1992 solgte NSB seg ut av Linjegods. TI eide da 67 prosent og Bilspedition 33 prosent. Bilspedition kjøpte seg også opp i TI og eide nesten 43 prosent av aksjene der. I 2005 solgte TI resten av sine aksjer til Schenker, som i mellomtiden hadde kjøpt opp svenske Bilspedition, og var selv blitt kjøpt av de tyske statsbanene Deutsche Bahn. Fra 1. januar 2007 heter selskapet Schenker AS. DB Schenker har hovedkontor i Essen, Tyskland.
Christoph Höhne
Christoph Höhne (født 12. februar 1941 i Borsdorf, Brandenburg) er en tysk kappgjenger som var i verdenseliten på 50 km kappgang i 1960- og 70-årene. I løpet av karrieren ble han olympisk mester og vant i tillegg to EM-gull (1969 og 1974).
Seieren på 50 km under OL 1968 i Mexico by gikk inn i gangsportens historie da han kom i mål hele ti minutter før sølvvinneren.
Ole Andreassen (ordfører)
Ole Amandus Andreassen (født 22. juli 1902 på Sjursheim i Håkvikdal, død 20. april 1967 på Ankenesstrand ) var en norsk politiker (Ap). Han var medlem av kommunestyret i Ankenes fra 1935 til 1940 og igjen etter krigens slutt. Fra 1. januar 1946 frem til sin død var Andreassen ordfører i Ankenes. Han var medlem av fylkestinget i Nordland fra 1964. Andreassen arbeidet siden 16-årsalderen på LKAB i Narvik. Han døde brått etter plutselig sykdom i en alder av 64 år.
Maia Agerup
Hun studerer på Boston University hvor hun er ferdig våren 2020.
Arkimedesloven
Arkimedesloven, også kjent som Arkimedes' lov eller Arkimedes' prinsipp, er betegnelsen på den klassiske loven om oppdrift og ble formulert av grekeren Arkimedes fra Syrakus i Italia:
Maia Agerup
Hun har tidligere seilt 29er og Optimistjolle.
Arkimedesloven
Vekten av den omplasserte væsken er direkte proporsjonal til volumet av den omplasserte væsken (særlig om den omkringliggende væsken har uniform tetthet). Derfor vil legemet med størst volum blant like tunge legemer ha størst oppdrift.
Vi kan tenke oss at en stein veier 10 newton når den henger i en streng i vakuum. Dersom vi videre tenker oss at steinen senkes ned i vann, og at vannet som presses bort veier 3 newton, vil kraften som steinen virker på strengen med være: 10 newton − 3 newton = 7 newton.
Tettheten til legemet som senkes ned relativt til tettheten av væsken, kan man lett finne uten å måle volumet:
Kristiansund Kapitel Broderforening
Kristiansund Kapitel Broderforening er en broderforening i Den Norske Frimurerorden. Broderforeningen ble grunnlagt i Kristiansund den 22. februar 1996, og er underlagt Trondhjems Provincialloge.
Palizada
Palizada er en landsby og en kommune sørvest i den meksikanske delstaten Campeche. Landsbyen hadde 3 089 innbyggere i 2010, mens hele kommunen hadde 8 352 innbyggere.
Landskapet i kommunen er helt flatt. Landsbyen ligger ved Palizadaelva, og rundt elva er det et pent naturområde. Bebyggelsen i sentrum er i kolonistil. Palizada fikk status som «Pueblo Mágico» i 2010.
Kathy Jordan
Kathy Jordan (født 3. desember 1959 i Bryn Mawr i Pennsylvania) er en tidligere profesjonell amerikansk tennisspiller.
Jordan ble profesjonell tennisspiller i 1979 og i løpet av sin tenniskarriere som varte til 1979 vant hun 3 single- 41 doubleturneringer. Hun vant 7 Grand Slam-turneringer, 5 i double og to mixed double. Hun vant aldri noen Grand Slam-tittel i single, men i 1983 var hun i singlefinalen i Australian Open. Hun møtte Martina Navrátilová og tapte med 2-6, 6-7.
Kathy Jordan deltok også på det amerikanska Fed Cup-laget i 1980–81 og 1984–85. Hun spilte 27 Fed Cup-kamper hvorav hun vant 23. Hun var med å vinne cupen i 1980 og 1981.
Dvergbrillefugl
Dvergbrillefugl (Heleia squamifrons) er en monotypisk art i brillefuglfamilien (Zosteropidae) og inngår i slekten Heleia, som ellers teller hele 10 arter. Arten er endemisk for Borneo.
Taksonomi
Arten ble inntil ganske nylig klassifisert i den monotypiske slekten Oculocincta, men nyere forskning viser at den hører til i slekten Lophozosterops, som Heleia har prioritet framfor.
Biologi
Dvergbrillefugl er ganske liten og kjønnene nærmest like. Arten blir normalt cirka 9–9,5 cm lang og veier typisk rundt 6,5–7,1 g. Fjærdrakten er olivenbrun på oversiden, men forhodet har fjær med hvit kanttrim. Øyeringen er hvit og smal, strupen grålig, og undersiden gulaktig hvit. Øynene har gråaktig iris. Nebbet er brunlig sort, og de undere ekstremitetene er blekgrå med en grønnlig skjær.
Arten er endemisk for Borneo og trives i skogkledde åser og lavereliggende montan moseskog, som regel i høyder over 800 moh, men høyder omkring 550–1 000 moh regnes som normalt. Arten er imidlertid registrert i høyder opp mot 2 150 moh. Dietten består i hovedsak av små frukter, små hvite og grønne bær, frø, og små insekter. Arten er observert i små flokker på 4–8 individer eller flere, herunder også i blanda flokker med andre arter.
Hekimhan
Hekimhan er en by med 18 616 innbyggere (2015) i den tyrkiske provinsen Malatya. Den ligger nord for Akçadağ, nordøst for Darende, sør for Kangal og Divriği, øst for Kuluncak og vest for Arguvan og Yazıhan.
Isabelle Eriksen
Isabelle Eriksen (født 10. november 1996) er en norsk influenser og youtuber.
Bakgrunn og virke
I 2017 deltok Eriksen på Paradise Hotel. Hun startet en kanal på YouTube i 2017 som per oktober 2021 hadde 120,000 abonnenter og over 41 millioner avspillinger. Hun gav ut en julelåt sammen med en gruppe med andre youtubere samme år. I 2021 ga hun ut boken Innsatt nummer 19/227 - min historie (Kagge forlag). VGs anmelder ga boken terningkast 2 og kalte boken banal og voldsomt trøttende.
Fengselsopphold
I 2019 ble hun dømt for å ha kastet et glass mot en mann, og senere for å ha angrepet en taxisjåfør. For den første hendelsen ble hun dømt til 90 dagers fengsel, og for den andre 30 dagers fengsel.
Eriksen sonet 80 dager i Ravneberget fengsel.
Gothika
Gothika er en amerikansk skrekkfilm fra 2003, regissert av Mathieu Kassovitz. Halle Berry spiller en psykiater ved et mentalsykehus som blir anklaget for å ha myrdet sin ektemann. Filmen kom ut 21. november 2003 i USA.
Sammendrag
Psykiater Dr. Miranda Grey (Halle Berry) arbeider ved et mentalsykehus. På vei hjem havner hun i en bilulykke etter å ha prøvd å unngå en jente (Kathleen Mackey) i veibanen. Jenta viser seg å være et spøkelse, og besetter Miranda. Senere våkner hun ved samme sykehus som hun jobber ved, og blir behandlet av hennes medarbeider, Dr. Pete Graham (Robert Downey Jr.). Hun husker ingenting fra bilulykken. Til sin store skrekk oppdager hun at ektemannen Douglas (Charles S. Dutton) ble brutalt myrdet, og at hun er politiets hovedmistenkte.
Miranda blir venn med en pasient, Chloe Sava, som forteller at hun ble voldtatt ved sykehuset. Miranda tror ikke på dette, før hun blir vitne til at noen voldtar Chloe. Miranda begynner å få tilbake hukommelsen, og husker at hun drepte sin mann. Hun innser at spøkelset brukte henne til å myrde Douglas, og derfor peker alle bevis mot henne. Hun stikker av, og prøver å bli kvitt spøkelset. Politiet arresterer henne, og setter henne i fengsel. Miranda innser at sheriff Ryan, bestevennen til Douglas, er den virkelige morderen - og voldtektsmannen som hadde gått løs på Chloe.
Ett år senere snakker Miranda og Chloe om hvordan de har kommet seg gjennom de traumatiske hendelsene de har opplevd. Miranda påstår å være helt fri for spøkelsets innflytelse. Men plutselig ser hun en ung gutt stå midt i veien, og i ferd med å bli truffet av en brannbil. Miranda roper at gutten må flytte seg, men brannbilen kjører rett gjennom gutten uten å skade ham. Miranda innser at gutten er et spøkelse. Filmen avsluttes med en plakat som henger på en lyktestolpe, med ordene "Har du sett Tim?" og et bilde av den samme gutten.
Hætta
Hætta er et vanlig samisk navn.
Kjente personer med navnet:
Edens hage
Edens hage (hebraisk: – gan-ʿḖḏæn) er et mytologisk sted og vakker hage der de første menneskene Adam og Eva skal ha bodd ifølge skapelsesfortellingene i Første Mosebok i Bibelen. Historien ender med at Adam og Eva spiser av Kunnskapens tre, og Gud forviser dem fra hagen.
Omtale i Bibelen
Teksten forteller videre at Gud forbød mennesket å spise av kunnskapens tre. Guddommen laget så en «hjelper av samme slag», det vil si dyr og fugler som mennesket ga navn. Deretter bygde Gud en kvinne av mannens ribbein mens han sov. Mannen bestemte at hun skulle kalles kvinne, og bibelteksten sier at mannen skal holde fast ved sin kvinne, og de to skal være én kropp.
I kapittel 3 forteller Første Mosebok videre at kvinnen, som Gud seinere ga navnet Eva «for hun ble mor til alle som lever», ble fristet av den listige slangen. Kvinnen spiste av kunnskapens tre og lokket også mannen til å smake på frukten. Etter dette lovbruddet, som i seinere teologi blir kalt syndefallet, forbannet Gud slangen, straffet kvinnen med smertefulle fødsler, lot mannen herske over kvinnen, forbannet også jorden og lot mannen nære seg av den med strev og slit. Gud lagde klær til Adam og Eva, drev dem så ut fra Edens hage og satte to kjeruber og et flammende sverd øst for Eden til å vokte veien til hagen, «det tapte paradis».
Beliggenhet
Bibelhistorikere har hatt mange forslag til hvor tekstforfatterne har ment at Eden lå, men de er ikke blitt enige. De fire elvene som omtales, er Pisjon, Gihon, Hiddekel og Eufrat. Noen har hevdet at Pisjon er identisk med Nilen, mens Josefus mente Pisjon var Ganges. Elva Gihon har ofte blitt tolket som Karkheh eller Karun, to elver som deler sitt utløp med Tigris og Eufrat i Iran. Hiddekel er Tigris. Kusj kan være Kongedømmet Kusj, et oldtidsrike i Nildalen og dagens Sudan. Havila har av mange blitt forbundet med et sted i det sørlige Arabia. Assur kan tolkes som Assyria, området ved Tigris hvor oldtidens assyriske folk bodde.
Narendra Basnet
Han var medlem av House of Representatives of Nepal, som representant for valgkretsen Bhojpur, fra 1991 til 1994.
Basnet døde av covid-19, 74 år gammel.
Arthur Goddard
Arthur Milton Goddard (født 1878, død 1956) var en engelsk fotballspiller. Mest kjent er han fra tiden i Liverpool FC.
Goddard ble født i Heaton Norris i Stockport i 1876. Han spilte for amatørklubbene Heaton Norris Albion og Stockport, før han skrev profesjonell kontrakt med Cardiff. Han ble senere kjøpt av Glossop North End hvor han spilte inntil han ble kjøpt av Liverpool manager Tom Watson for £460 24. februar 1902.
Goddard ble i Anfield klubben frem til 1914. I denne tiden spilte han 387 ligakamper, noe som per 1. januar 2007 plasserer han på 14.-plass over personer med flest ligakamper for Liverpool gjennom tidene. Han ble gjenforent med sin gamle klubb Cardiff i 1914.
Gulset prestegjeld
Gulset prestegjeld og dets sogn er nå en del av Skien kirkelige fellesråd, som er underlagt Skien prosti.
Historikk
Gulset sogn ble utskilt fra Gjerpen prestegjeld som eget prestegjeld 1. januar 1984.
Ved avviklingen bestod Gulset prestegjeld av menigheten i Gulset.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Filosofiåret 1555
Filosofiåret 1555 er en oversikt over hendelser, utgivelser og personer med tilknytning til filosofi i 1555.
Keith Allen
Keith Philip George Allen (født 2. juni 1953 i Wales) er en walisisk skuespiller, komiker, låtskriver, musiker og sanger, best kjent for rollen som Vaisey i Robin Hood.
Daniel Plaza
Daniel Plaza Montero (født 3. juli 1966 i Barcelona) er en tidligere spansk kappgjenger.
Under OL 1992 i hjembyen Barcelona vant han gull på 20 km. Året etter tok han en bronsemedalje under VM 1993 i Stuttgart. Fra før hadde han sølvmedalje fra EM 1990 i Split.
Åsane prosti
Åsane og Arna prosti ble etablert i 1990 da prestegjeldene Arna, Ytre Arna, Biskopshavn, Eidsvåg, Salhus og Åsane ble fradelt Bergen domprosti. I 2014 ble kirkesognene på Osterøy overført til prostiet fra Nordhordland prosti, som deretter fikk navnet Åsane prosti. I tillegg ligger prestetjenesten ved Bergen fengsel og Bjørgvin fengsel under Åsane prosti. To prestestillinger er definert som fengselsprester. Fra 1. juni 2015 endret prostiet navn fra Arna og Åsane prosti til Åsane prosti. Målformen i Åsane prosti er todelt. De fem sognene på Osterøy, samt Arna og Ytre Arna sogn har nynorsk som liturgisk målform. De øvrige sogn har bokmål.
Sogn og kirker i Åsane prosti
Bergen kommune:
Arne Egil Tønset
Arne Egil Tønset (født 30. mai 1959 på Røros) er en norsk journalist og forfatter.
Åsane prosti
Sogn og kirker i Åsane prosti
Osterøy kommune:
MS «Sama»
MS «Sama» var et skip i den norske handelsflåten som ble torpedert og senket av tyske ubåter under andre verdenskrig.
Arne Egil Tønset
Tønset bor og jobber i Tromsø som frilansjournalist og forfatter. Han har i en årrekke vært aktivt med i journalistnettverket Barents Press, som jobber for ytringsfrihet og demokratiutvikling i nord.
Turning the Tables (film)
Turning the Tables er en amerikansk stumfilm fra 1919, regissert av Elmer Clifton.
Handling
Doris Pennington blir innlagt ved en institusjon for mentalt tilbakestående av sin tante, som håper å skaffe seg kontrollen over Doris sin formue.
Men ved ankomst til institusjonen overbeviser Doris imidlertid resten av personalet om at sykepleieren som følger henne dit faktisk er pasienten, og at Doris er sykepleieren hennes.
Liste over flyplasser etter IATA-kode/C
C
Forklaring:
Cadereyta de Montes
Cadereyta de Montes, mest kjent som Cadereyta, er en landsby og en kommune i den meksikanske delstaten Querétaro. Landsbyen hadde 13 347 i 2010, mens hele kommunen hadde 64 183 innbyggere. Med sine 1 131 km² er Cadereyta den største kommunen i Querétaro.
Sangli
Sangli (Marathi: सांगली) er en by i den indiske delstaten Maharashtra. Den har 436,639 innbyggere og ligger ved bredden av elva Krishna om lag 400 km sørøst for Mumbai, 544 meter over havet. Byen er administrasjonssete for Sangli distrikt som hadde en befolkning på 2,583,524 innbyggere i 2001. Byen har etter hvert vokst sammen med Miraj til å bli det største urbane området i søndre del av Maharashtra og tvillingbyene er kjent for å ha gode skoler og sykehus.
Cadereyta de Montes
Cadereyta er et populært område for sportsfiske. I 2011 fikk landsbyen status som «Pueblo Mágico».